钦定古今图书集成/理学汇编/学行典/第021卷 > 皇极经世心易发微二 > 《论九畴》
## 钦定古今图书集成/理学汇编/学行典/第021卷 > 皇极经世心易发微二 > 《论九畴》

一数为艮，喜生丑寅，怕见未申，甲乙见之为财元，丙
丁逢之为耗气，甲尢兼乎贵禄，丙独占乎归元，能助
戊己之坚实，喜养庚辛之本元，《金既》〈阙〉于库堂，庚又
乘其贵气，戊己得艮土而愈旺，庚辛见艮土而愈刚，
壬癸之水，窒塞不通，伤元而受制。以四离为本根，多
则火燥而土焦；以三坎为财用，重则险陷而崩颓。宜
多助于八坤，忌叠刑于震巽。受制于木者，不可多见，
被泄于金者，又宜见火。盈虚消息，通变在人。

二数为《兑》，喜生酉地，怕见卯宫。甲乙为木，所畏，受刑
受制；丙丁为火，所爱，为贵为财。丁入兑家，位居天禄，
朋友讲习，名利高强。戊己土到兑乡，既破且散；庚辛
金逢二数，得誉得名。六壬独处兑宫，福尢不薄。壬癸
虽有生意，好处多悭。盖缘沐浴之乡，是为成败之兆，
惧销镕于离四，怕泄耗于《坎》三。乾九相助而柔位乎
刚，《兑》二重逢而毁重于誉。坤善生育之德，《艮》有归藏
之功，《震》《巽》为才，得五君臣，庆会者，动罔不吉。二六带
合，一六相刑，是非忧喜，逆顺推详。

三数为坎，喜生子位，怕见午宫甲乙木得滋润之功，
水多则木泛，丙丁火受天灭之祸，火炎则无伤。天禄
戊所独也，才贵己能兼之，庚辛所嫌金陷死地，壬癸
所喜水聚旺方，乙之贵在。〈阙〉癸之禄在坎，吉上加吉
者大吉，凶中不凶者无凶。虽忌见于艮坤，水盛则不
忌，亦要土以堤防。虽喜逢于离火，火旺则难治，须假
金以资身。乾为天河，且富且贵；兑为沐浴，或败或成。
震乃顺流而东，巽乃归藏之库，非干《兑》以制其泄耗
之患，则木水难免浮泛之愆。我能制人，水火不相射
也。

四数为离，喜生午地，怕见子宫，甲乙逢之，则有焚燎
之忧，丙丁相遇，则有炎上之势。为戊己土之印绶，己
居天禄，愈见荣昌，为庚辛金之鬼局。辛临正贵，亦为
救助，壬癸获其财利，遇六七则有本，见三四则损身。
《坤》艮泄气，而艮在生方，《干》《兑》为财，而兑居死地，艮在
生方，晦而复明，《兑》居死地，聚而复散。震木旺于东方，
“离火败于震地，吉凶旺相，要在胸中。”

五数为震，喜生卯地，怕见酉宫，善能鼓舞甲乙之根
荄，能助丙丁之火势。火逢败而不美，乙受禄而吉全。
戊为阳土，逢震而受制，己为阴土，见震而发生，庚辛
见为财元，庚尢兼乎天禄之美。壬癸虽逢泄气，却来
正贵之佳。或好中之多悭，或危中之有救。喜坤艮以
培其根基，得六七而助其枝叶，震巽雷风相薄，动辄
不宁。九五皇极建中。克中有救五二君臣得位，金木
不致于伤残。〈阙二字〉君臣失位，作事有头而无尾。离四
火炎木燃，坎三水泛木浮。要须得土以栽培，乃见细
水而滋润。

六数为巽，喜生辰巳，怕见戌亥，甲乙虽得巽风而鼓
舞。甲为阳木，始得疏通，乙为阴木，风大损伤，戊己有
受克之忧。戊却为禄，己乃为鬼，丙丁见为印绶，庚辛
见作财源，丙禄纯粹而无伤，戊禄驳杂而有救，壬癸
水虽泄于巽木，天贵魁元却聚于巽宫，名利可求。〈阙〉
应不称，一六生成水局逢四泄气无忧，二兑合中受
制，三坎败处逢生，重坎有飘蓬之忧，重离有燎原之
祸，五震旁助，方能奋达于有为，六七相参，终是优游
而不断。畏干兑之来克，喜坤艮之栽培枝叶，赖坎水
浇灌根荄。〈原本阙五字〉根浅难禁雷震，水涣又怕木
浮，如斯取断，安有差殊。

八数为《坤》，喜生西南，怕见东北，能培甲乙之根源，善
养庚辛之本体，又为甲乙之天贵，朝元，亦是庚金之
正禄，得地丙丁之火，被其泄气，壬癸之水，畏其伤残。
癸为天禄归元，亦为木质合体戊己见八而滋培，戊
为天贵，名誉显著；己乃得局，镃基富强，求助于《艮》而
败于《兑》，得财于《坎》而耗气于《乾九》〈阙〉乃天地定位之
喜，震巽为雷出地上之忧，明其休旺，祸福自知。
九数为干，喜生戌亥，怕见巳辰，甲乙虽受制于金，而
甲居天禄，反主荣昌。壬癸水到天河，而壬兼归禄，尢
喜成名，戊己见之而泄气，丙丁相遇以为财，丁火又
为才贵，交并庚辛之金，喜得九干相助，一八之土，能
善养干金，天数合地数以咸宁，乾元配坤元而有用，
九五皇极建中，上下不悖，可以建远大之事业，可以享福寿之镃基。君子则然，小人反是。五六风雷天上，
生旺得时，可为福寿之原，安乐之本。畏于离而悦于
兑，锻于四而泄于三，金坚要火陶镕，方能成器，水多
得土救护，乃免其灾。妙在变通，详加推测。〈原本阙七数〉